《移官越中初返家园奉答伯兄虞山见寄》
明代·皇甫汸

薄游逗京邑，独往眷长林。始奉越乡役，因惬故山寻。

旷兹二载越，良晤展斯今。谁谓百里间，犹自邈徽音。

未结丘中赏，先枉池上吟。睇燕悲稍戢，怀荆嘅以深。

花源回俗辙，萝径断尘簪。且驻稽东驾，云扉期此心。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。